system
Răspunde în limba română, în stilul Wikipedia, cat mai corect gramatical.
user
Spune-mi câteva lucruri despre Republica Vermont.
assistant
Republica Vermont (, Republic of Vermont sau First Vermont Republic) a fost o republică independentă a Americii de Nord care și-a datorat existența controverselor iscate de pământul donat (în engleză land grants) de guvernatorul provinciei New Hampshire, Benning Wentworth între 1749 și 1764 pentru constituirea de noi orașe și teritorii organizate.

Istoric 

Conform Tratatului de la Paris din 1763, care consfințea pacea ce a urmat Războiului francez și indian, această regiune a fost conferită Regatului Marii Britanii.  Intrată sub jurisdicție britanică, controlul regiunii a fost împărțit de două provincii ale britanicilor în America de Nord, Provincia New Hampshire și Provincia New York.

Luptătorul de guerillă Ethan Allen și ai săi „Băieții Muntelui Verde” a luptat inițial contra britanicilor și apoi contra acestor două provincii, devenite state independente conform Declarației de Independență din 1776, declarând Vermontul, sub numele de Vermont Republic, o republică independentă în 1777.  Regiunea a fost de asemenea numită pentru primele șase luni, ce au urmat declarației de independență, New Connecticut, apoi Vermont, și adesea a fost cunoscută ca Republica Munților Verzi ().

În ziua de 18 ianuarie 1777, reprezentativi ai New Hampshire Grants s-au întâlnit în Westminster și au declarat independența noii entități statale a Republicii Vermont. În primele sale cinci luni și șaptesprezece zile de existență, republica s-a numit New Connecticut.

Constituția Republicii Vermont a fost creată și ratificată chiar în 1777, fiind prima constituție scrisă a Americii de Nord, fiind totodată și una dintre cele mai progresiste constituții ale epocii.  Statutul de națiune independentă a durat doar paisprezece ani, până în 1791, când Vermont-ul s-a alăturat noii țări, Statele Unite ale Americii, ca al 14-lea stat al său, reprezentând, în același timp o contrapondere a unui stat ne-sclavagist al SUA față de statul Kentucky, puternic orientat spre menținerea sclavagismului.

Admiterea Vermontului ca cel de-al 14-lea stat al Uniunii a fost sprijinită de statele nordice (The North), statele mici și de cele îngrijorate privind dreptul de extindere între cele două oceane, așa numitele sea-to-sea grants, deținute de unele state ale Uniunii.  Thomas Chittenden a fost liderul Vermont-ului pentru cea mai mare parte a acestei perioade, devenind și primul său guvernator.

Vezi și 

 A Doua Republică Vermont

Referințe

Legături externe 

1777 în Statele Unite ale Americii
1791 în Statele Unite ale Americii
 Republica Vermont
Regiuni istorice și teritorii ale Statelor Unite ale Americii